
КЛАСИКА ПО АНДЕРСЕН НА СЦЕНАТА НА СТОЛИЧЕН КУКЛЕН ТЕАТЪР

„Новите дрехи на краля“ с премиера на 22 февруари


Живял някога един крал. Най-много от всичко на света той обичал...да се облича. За него дрехата била по-силна от всички човешки чувства, по-могъща от музиката, поезията, философията, математиката! Най-голямата наслада в живота му! Така да се каже - заветната цел на стремежите му! Негово Величество не обичал особено да се измъчва с размишления, бил прекомерно зает със себе си...истински глупак! Но, колко голяма може да бъде човешката глупост? О, много голяма...и много забавна!

Позната на малки и големи приказка оживява на сцената на Столичен куклен театър на 22 февруари. Режисьорът Румен Гаванозов показва един нестандартен поглед към класическото заглавие на Андерсен, което ни учи, че често е трудно да бъдем искрени и неподправени, да изказваме всичките си мисли на глас, без да се влияем от мнението на околните. Че понякога трябва да бъдем по детски наивни и да се поучим от грешките си, за да не се озовем в злепоставящо положение като краля...



„НОВИТЕ ДРЕХИ НА КРАЛЯ“
[bookmark: _GoBack]по Ханс Кр. Андерсен

Драматизация и режисура - Румен Гаванозов
Сценография и кукли - Станислава Кръстева
Музика - Христо Намлиев
Участват: Мила Коларова, Ана-Мария Лалова, Явор Гигов, Румен Гаванозов

Спектакълът се препоръчва за деца над 6 годишна възраст и техните родители

ПРЕМИЕРА – 22 ФЕВРУАРИ, 18.30 ч, салон „Гурко“ 14

